Jasmin Vähäkangas

Jasmin Helga Ailikki Vähäkangas (o.s. Mäntylä, s. 7. elokuuta 1982 Oulu) on suomalainen malli, juontaja, laulaja, entinen kunnallispoliitikko ja bloggaaja. 

 Opinnot ja ura 
Jasmin Mäntylä aloitti malliuransa jo 12-vuotiaana. Hän voitti Suomen Mallikuningatar -kisan ollessaan 14-vuotias ja Miss Model of the World -kisan vuonna 1999 16-vuotiaana. Hän esiintyi 1999 Sash! -yhtyeen Colour the World -nimisen hitin musiikkivideolla vuonna 1999.

17-vuotiaana Mäntylä työskenteli Marjo Sjöroosin Fashion Team -mallitoimistolle ja muutti Turkuun. Vuonna 2000 hän sijoittui 1. perintöprinsessaksi Miss Turku -kisassa.http://www.turunsanomat.fi/extra/?ts=1,3:1010:0:0,4:10:0:1:2000-06-10,104:10:49777,1:0:0:0:0:0: Samana vuonna Mäntylä hävisi Suomen turhin julkkis -äänestyksen Lola Wallinkoskelle 18 äänellä. Vuonna 2001 hänet valittiin Suomen turhimmaksi julkkikseksi.

Lopetettuaan mallintyöt Mäntylä jatkoi juontajana ja siirtyi turkulaisen ohjelmatoimisto Auraviihde Oy:n palvelukseen.http://www.mediamusiikki.fi/levyt/jasminmantyla_luokseinjaa.html  Ensiesiintymisen laulajana Mäntylä teki vuoden 2001 Itsenäisyyspäivän aaton suurtansseissa Turun Elysee Areenalla ja on keikkaillut siitä lähtien useiden eri yhtyeiden solistina. Mäntylän ohjelmisto koostuu suomalaisesta iskelmä- ja tanssimusiikista. Vuonna 2002 ilmestyi hänen esikoisalbuminsa Luoksein jää, jolta julkaistiin singlet "Jasmiinin tuoksu/Mieheni" ja "Sata yötä". Jasmin esiintyi myös Seinäjoen Tangomarkkinoilla vuonna 2006.

Syksyllä 2004 Mäntylä muutti takaisin kotikaupunkiinsa Ouluun. Hän oli mukana MTV3:n perjantai-iltaisin esitetyssä viihdeohjelmassa EVVK. Ohjelman lopussa hän lausui mietelauseen Vanajanlinnan morsiussviitin vuoteesta, pukeutuneena pelkkään silkkilakanaan. 

Mäntylä opiskeli Oulussa Pohjola-opistossa matkailun ohjelmapalvelu -linjalla vuonna 2006 päättyneenä lukuvuonna. Mäntylä työskenteli syksystä 2006 vuoden 2007 loppupuolelle asti Radio Pookissa mediamyyjänä ja perusti sen jälkeen oman yrityksen.

Vuonna 2006 Oulun käräjäoikeus tuomitsi Mäntylän 40 päiväksi ehdolliseen vankeuteen ja lisäksi 20 päiväsakkoon törkeästä rattijuopumuksesta ja liikenneturvallisuuden vaarantamisesta. Hän jäi saman vuoden kesällä kiinni rattijuopumuksesta ja ajokortitta ajosta, kun hänen autonsa suistui tieltä ja törmäsi puuhun Utajärvellä. Vuoden 2009 alussa Mäntylä teki elämäntapamuutoksen. Hän kertoi jättävänsa alkoholin ja juhlimisen kokonaan.

 Politiikassa 
Jasmin Mäntylä oli kuulunut Kokoomukseen 17-vuotiaasta lähtien. Hän pyrki Oulun kaupunginvaltuustoon syksyn 2008 kunnallisvaaleissa. Vaaleissa hän ylsi varavaltuutetuksi. Mäntylä valittiin paikkakunnalta muuttaneen Anne Seppäsen tilalle Oulun opetuslautakunnan varajäseneksi 19. toukokuuta 2008. Hänet valittiin 19. tammikuuta 2009 Oulun nuorisoasiainlautakunnan jäseneksi kaudelle 2009–2012. 

Mäntylä valittiin vuonna 2010 Osuuskauppa Arinan edustajiston varajäseneksi. Mäntylä toimi Kansallisen Lastenliiton Pohjois-Pohjanmaan piirin puheenjohtajana ja hallituksen jäsenenä.

Vuoden 2011 eduskuntavaaleissa Mäntylä oli kokoomuksen ehdokas Oulun vaalipiirissä. Hän sai 361 ääntä eikä tullut valituksi.

Mäntylä oli Oulussa kokoomuksen kunnallisvaaliehdokkaana myös vuoden 2012 kunnallisvaaleissa,http://www.oulunkokoomus.fi/politiikka/vaalit/kuntavaalit-2012/ehdokkaat/mantyla-jasmin-383/ mutta jäi ulos valtuustosta saatuaan 37 ääntä.http://vaalit.yle.fi/tulospalvelu/2012/kuntavaalit/ehdokkaat/ehdokas_14_564_383.html Yle.fi 2012 kunnallisvaalien tulospalvelu - Jasmin Mäntylä Vaalien jälkeen hän ilmoitti blogissaan, ettei aio enää asettua ehdolle mihinkään vaaleihin, vaan aikoo jatkaa Kokoomuksen työntekijänä.http://jasminmantyla.blogspot.fi/2012/10/hyvastit-vaaleille.html Jasmin Mäntylä: Hyvästit vaaleille! 29.10.2012

 Yksityiselämä 
Mäntylän äiti on suomalainen ja isä intialainen.

Tammikuussa 2001 Mäntylä meni naimisiin Mike Raution kanssa. Hän haki avioeroa kolmen kuukauden kuluttua. Syyskuussa 2012 Mäntylä kihlautui englantilaisen Dennis Bramleyn kanssa.http://www.kaleva.fi/viihde/jasmin-mantyla-kihlautui-brittimiehen-kanssa/606960/ He avioituivat syyskuussa 2014 ja erosivat vuoden 2016 syksyllä.

Mäntylä tapasi nykyisen miehensä Marko Vähäkankaan yhteisellä työpaikalla 2022. He avioituivat Oulussa kesäkuussa 2023. Avioliiton myötä Mäntylä vaihtoi sukunimensä. Pariskunta sai pojan maaliskuussa 2025.

Diskografia


Lähteet

Aiheesta muualla

 Turhat julkkikset ry: Voittajahistoriaa

Luokka:Suomalaiset mallit
Luokka:Suomalaiset juontajat
Luokka:Suomalaiset laulajat
Luokka:Suomalaiset bloginpitäjät
Luokka:Vuonna 1982 syntyneet
Luokka:Elävät henkilöt